Аляксандр Капялевіч: Гэты матэрыял высьпяваў у мяне даволі даўно. Штосьці спрабаваў рэалізаваць са старымі складамі (далей за ўсіх зайшоў праект MindCraft, зь якім была серыя выступаў у 2012), штосьці не выходзіла за рамкі хатняга кампутара. Жаданьне падвесьці пад усім гэтым лагічную рысу расло, дужэла і, нарэшце, прыкладна год назад запатрабавала перайсьці да больш актыўных дзеяньняў. Я адабраў матэрыял, абнавіў састарэлыя аранжыроўкі, напісаў партыі і тэксты, якіх не хапала. BM: Якая тэматыка песень гэтага альбому? Пра што лірыка і хто пісаў тэксты?